Рбишчада ике бәйрәм бергә

	Рбишчаның  күренекле шәхес-ләре булган Садековлар гаиләсе изге Корбан гаете һәм Абдулхамит Садеков мәчетенең  20 еллыгы уңаеннан сыер  чалып, мәчет абзарында корылган чатырларда зур мәҗлес оештырдылар.	 Бу мәҗлесне оештыру эшләрен-дә Сәит аганың барча балалары белән берлектә авыл хатын-кызлары һәм күрше Кече Рбишча егетләре дә актив катнаштылар.  Авылдаш Харис хаҗи Хакимов корбан итеп билгеләнгән сыерны чалды, Мансур һәм Халит Садековлар зур самавырларны гөжләттеләр, Кече Рбишча егетләре берничә казанда корбан итеннән шулпа пешерделәр, Түбән Новгородтан махсус чакыртылган пешекчеләр казаннарда пылау әзерләделәр, хуҗабикәләр һәм авыл хатын-кызлары чатырлардагы өстәлләрне кору белән мәшәкатьләнделәр. 
	Ришат РАМАЗАНОВ	
Туган як

	№ --- | 25.08.2018	


